Publication: Magyar Közlöny
Issue: MK-2011-41 (Year: 2011, Number: 41)
Era: contemporary
Section: Melléklet a 13/2011. (IV. 19.) BM rendelethez
Paragraph Index: 10

2. „A magyar–román államhatáron a 2006. évben a Maros folyó nem szabályozott szakaszán, a 2007. évben a Fekete-Körös és a Túr folyókon végrehajtott közös ellenõrzés alapján megállapított határvonal – A, D, L határszakaszok – 2010.” okmány aláírása. Ad.1. Az Egyezmény 7. és 10. cikke, valamint a Magyar Köztársaság és Románia határmegbízottainak 2004. november 17-én, Orosházán megtartott munkatalálkozójáról készült Jegyzõkönyvben meghatározottak alapján a Felek mûszaki szakértõi elvégezték a határfolyók felmérését a határvonal meghatározása céljából. A Maros folyó nem szabályozott szakaszának felmérése 2006. augusztus 14–31. között, a Fekete-Körös és a Túr folyók felmérése 2007. április 16–25. között történt. A terepi felmérés GPS mérési technológiával került végrehajtásra. A mérési adatok egyeztetése és feldolgozása alapján a mûszaki szakértõk elkészítették „A magyar–román államhatáron a 2006. évben a Maros folyó nem szabályozott szakaszán, a 2007. évben a Fekete-Körös és a Túr folyókon végrehajtott közös ellenõrzés alapján megállapított határvonal – A, D, L határszakaszok – 2010.” okmány tervezetét, amely határleírásokat, határtérképeket és koordináta-jegyzékeket tartalmaz. Ezen okmány meghatározza az új határvonalat és a szigetek hovatartozását. A Maros folyó nem szabályzott szakaszán összesen 21 sziget van, ebbõl 9 a Magyar Köztársaság területéhez, 12 Románia területéhez tartozik. Ad.2. A Felek elfogadták és aláírták „A magyar-román államhatáron a 2006. évben a Maros folyó nem szabályozott szakaszán, a 2007. évben a Fekete-Körös és a Túr folyókon végrehajtott közös ellenõrzés alapján megállapított határvonal – A, D, L határszakaszok – 2010.” okmányt, mely ezen jegyzõkönyv szerves részét képezi. Ezt a jegyzõkönyvet az Egyezmény 11. cikk (1) bekezdésének b) pontja és (2) bekezdése szerint jóvá kell hagyni és a jóváhagyásról szóló kölcsönös értesítés kézhezvételének napján lép hatályba. Ez a jegyzõkönyv két eredeti példányban, magyar és román nyelven készült, mindkét nyelvû szöveg egyaránt hiteles. Bors, 2010. október 13. (Aláírások) Kiegészítõ Határokmány a Jegyzõkönyvhöz* hivatkozás alatt található. A melléklet ezen része a jelen közlöny 10478-tól 10569-ig oldalait képezi.

Source: https://magyarkozlony.hu/hivatalos-lapok/6da3d2152c077ddc6705ee2e3fd8c0895cfef54e/dokumentumok/b6c906a8c14f606bbbc6b7d57e78aeacec49efae/letoltes